Մոհոմբի

**Մոհոմբի Նզասի Մուպոնդո** (), շվեդ-կոնգոցի երգիչ, երգահան, պարող։ Մեծացել է Ստոկհոլմին հարակից Նորբորգում և Կիստայում։ Մոհոմբին «2101 Records»-ում երգող առաջին արտիստն էր, որը պայմանագիր կնքեց «Universal Music Group»-ի հետ։ 2000-2008 թվականներին Մոհոմբին իր եղբոր՝ Դժո Մուպոնդոյի հետ, շվեդական Ավալոն հիփ-հոփ խմբի անդամ էր։ Մոհոմբին իր առաջին անհատական երգը՝ «Bumpy Ride»-ը, թողարկել է 2010 թվականի օգոստոսին։ Երգը դարձել է համաշխարհային հիթ և տեղ գտել որոշ երկրների երգերի լավագույն տասնյակներում։ 2011 թվականի փետրվարին այս առաջնելութային երգին հաջորդել է նրա «MoveMeant» ալբոմը։

## Կենսագրություն
### Վաղ տարիներ
thumb|ձախից|Ելենա Մաթսոնը և երիտասարդ Մոհոմբին «Wild Side Story»-ում
Մոհոմբիի մայրը շվեդ է, իսկ հայրը՝ կոնգոցի։ Նա ունի 14 քույր ու եղբայր։ 1999 թվականին, երբ Մոհոմբին 13 տարեկան էր, նրա ընտանիքը լքել է պատերազմից ավերված Կոնգոն և արտագաղթել շվեդական Ստոկհոլմ քաղաք։ Երբ Մոհոմբին 20 տարեկան էր, նա սենյակ է վարձել «Radio 1 UAE»-ի անդամ Սիմոն Բ-ի մանկության տանը, որպեսզի նրան ավելի լավ ճանաչի։ Նրա ծնողները մեծ ազդեցություն են ունեցել որդու երաժշտական ուղղվածության ձևավորման վրա՝ սկսած վաղ մանկությունից։ Մոհոմբին սովորել է Ստոկհոլմի «Rytmus» երաժշտական ավագ դպրոցում և առաջին անգամ ելույթ ունեցել 2002 թվականին տեղի ունեցած շվեդական «Wild Side Story» փառատոնի շրջանակներում։ Նա երաժշտության բնագավառում բակալավրի աստիճանով ավարտել է Ստոկհոլմի «Երաժշտական թագավորական քոլեջ»-ը։ Նա խոսում է սվահիլի, շվեդերեն, անգլերեն, ֆրանսերեն, իսպաներեն, լինգալերեն։

### Ավալոն խմբին անդամակցություն
Ստոկհոլմում Մոհոմբին և իր եղբայրը, որը հայտնի է որպես տեղական ակումբային դիջեյ, ստեղծել են «Ավալոն» խումբը, որը զուգակցում էր դենսհոլ և հիփ-հոփ երաժշտական ոճերը՝ համատեղելով տարբերվող աֆրիկյան բիթերի հետ, որոնց ներքո նրանք մեծացել են։ 2004-2008 թվականներին խումբը վաճառել է ավելի քան կես միլիոն ձայնագրություններ և հաղթել Աֆրիկայում անցկացվող` Գրեմմիին հավասար «Kora» մրցանակաբաշխությունը՝ «Սփյուռքի լավագույն խումբ» անվանակարգում։ Այդ ընթացքում Մոհոմբին, իր իսկ ուժերով, դառնում է հանրահայտ երգահան։ Ինչ-որ նոր բան գտնելու ակնկալիքներով՝ Մոհոմբին մեկնել է Լոս Անջելես, որպեսզի ավելի խորը զարգացնի իր կարիերան։ 2005 թվականին Ավալոնը մասնակցել է «Melodifestivalen» նախագծին` Շվեդիան «Եվրատեսիլ 2005 երգի մրցույթ»-ում անգլերեն և ֆրանսերեն «Big Up» երգը ներկայացնելու նպատակով, որն ուներ նաև նաև լինգալա լեզվով հատված։ 2005 թվականին Ավալոնը մասնակցել է «sthlm» միջոցառմանը, որը Լավա Կուլտուրհուսեթի կողմից կազմակերպված ամենամյա երաժշտական փառատոն է։

2007 թվականի հունիսի 2-ին Ավալոնը մասնակցել է Կիստայում կայացած «Hoodsfreds» փառատոնին։ Նույն թվականի դեկտեմբերի 21-ին նրանք թողարկել են իրենց «Afro-Viking» ալբոմը, որը ստեղծված էր գլխավորապես աֆրիկյան շուկայի համար։ Ավալոնը համագործակցել է մի շարք արտիստ-երգահանների հետ, ինչպիսիք են Բոբ Սինքլերը, «Million Stylez»-ը, Մուհամմեդ Լամինը, «Silver Room»-ը, Ալեքսանդր Պապադիմասը և այլք։

### 2010-2012
Մոհոմբին համագործակցել է շվեդ ռեփեր Lazee–ի հետ՝ «Do It» երգի շրջանակներում, որը թողարկվել է 2010 թվականի մայիսի 31-ին Շվեդիայում։ Այն մուտք է գործել շվեդական հիթ շքերթ՝ «Sverigetopplistan», իններորդ տեղով։ Լոս Անջելեսում ընկերների միջոցով Մոհոմբին ծանոթացել է շվեդ-մարոկկոյացի պրոդյուսեր «RedOne»–ի հետ։ Երգչի առաջին սինգլը՝ «Bumpy Ride»-ը, թողարկվել է «RedOne»-ի և «Universal»-ի հետ` համատեղ ձեռնարկության շրջանակներում։ Այն լույս է տեսել 2010թ․ օգոստոսի 24-ին ԱՄՆ-ում։ Մոհոմբին 2010 թվականի հոկտեմբերի 31-ին Մեծ Բրիտանիայում ամերիկացի ռեփեր Նելլիի հետ թողարկել է առաջնելութային «Miss Me» սինգլը։ Նրա երրորդ սինգլը՝ «Dirty Situation», R&B երգիչ Էյքոնի հետ թողարկվել է Եվրոպայում նոյեմբերի 11-ին։ Մոհոմբիի առաջնելութային ալբոմը՝ «MoveMeant», թողարկվել է 2011 թվականի փետրվարի 28-ին Եվրոպայում, իսկ 2011 թվականի վերջին՝ Միացյալ Նահանգներում։ Մոհոմբիի «Coconut Tree» երգում հանդես է գալիս նաև Նիկոլ Շերզինգերը։

2011 թվականի սեպտեմբերի 2-ին Շվեդիայում Մոհոմբին iTunes հավելվածում թողարկել է իր «Maraca» սինգլը։ Նա նաև ռեփերներ Պիտբուլի և Նայերի հետ ձայնագրել է «Suave (Kiss Me)» երգը։ Մոհոմբին առաջադրվել է Բելֆաստի Եվրոպական երաժշտական մրցանակաբաշխության «Շվեդ լավագույն արտիստ» անվանակարգում։ 2011 թվականի դեկտեմբերի 16-ին նա հրավիրվել է «Ռումինիայի ձայնը» նախագծի առաջին եթերաշրջանին։

## Հետագա աշխատանք
2014 թվականին Մոհոմբին որոշել է լքել «Universal Music»–ը և հիմնել իր անհատական երաժշտական ստուդիան՝ «La Clique Music»-ը, որտեղ թողարկել է իր «Universe» ալբոմը։ 2015 թվականի հուլիսին Մոհոմբին ՄԱԿ-ի կողմից հրավիրվել է Նյու Յորք՝ համաժողովին մասնակցելու, որտեղ նա պետք է ներկայացներ իր երկրի երիտասարդությանը։ Նա նաև Կոնգոյի Դեմոկրատական Հանրապետության ամենամեծ տաղանդների շոուի՝ «Best of the Best All Stair»-ի ժյուրիի անդամ էր (2015 թվական)։ 2015 թվականին Մոհոմբին «Wisin»-ի հետ մասնակցել է Պիտբուլի «Baddest Girl in Town» երգի աշխատանքներին։ 2016 թվականին Մոհոմբին Ջոյ Մոնտանայի և Էյքոնի հետ մասնակցել է «Picky Picky» երգի ռեմիքս տարբերակին։ 2016 թվականին Մոհոմբին հաղթել է Գրեմմիի «Տարվա լավագույն ալբոմ» անվանակարգում՝ Պիտբուլի «Dale» ալբոմում իր մասնակցության համար։ Նա 2019 թվականին «Hello» երգով մասնակցել է «Melodifestivalen 2019» նախագծին, որտեղ հասել է մինչև եզրափակիչ։ 2022 թվականի դեկտեմբերին Մոհոմբին հայտարարեց իր թեկնածությունը 2023 թվականի նախագահական ընտրություններում՝ որպես անկախ թեկնածու։https://www.lemag.cd/actualite/2022/12/09/elections-2023-en-rdc-le-chanteur-mohombi-annonce-sa-candidature .

## Մրցանակներ և անվանակարգեր
* «Melodifestivalen 2005»,
* «Kora» մրցանակաբաշխություն՝
** «Kora All African Music Awards 2003»,
** «Kora All African Music Awards 2004»,
* 2008/2009. «Kora All African Music Awards Nominee 2009/2010» - «Լավագույն աֆրիկյան արտիստ/խումբ»,
* «MTV European Music Awards 2011» - Անվանակարգը՝ «Տարվա լավագույն շվեդ երգիչ»,
* 2011. առաջադարվել է շվեդական Գրեմմիի «Bumpy Ride» երգի համար,
* «Latin Italian Music Awards 2015» - Մոհոմբին արժանանում է «Latin Italian Music Award»-ի մրցանակին՝ Պիտբուլի «DALE» ալբոմում իր մասնակցության համար,
* «U.S Grammy Award 2016» - «Լավագույն լատինական ալբոմ». Մոհոմբին արժանանում է Գրեմմիի մրցանակին՝ Պիտբուլի «DALE» ալբոմում իր մասնակցության համար,
* «Billboard Music Award 2016» - Մոհոմբին արժանանում է «Billboard»-ի մրցանակին՝ Պիտբուլի «DALE» ալբոմում իր մասնակցության համար,
* «Big Apple Music Award 2017» - «Լավագույն աֆրիկացի արտիստ»,
* 2018՝ Մոհոմբին առաջադրվել է «Daf Bama Music Awards» մրցանակաբաշխության «Տարվա լավագույն աֆրիկացի արտիստ» անվանակարգին,
* «Melodifestivalen 2019»,
* 2019՝ Մոհոմբին արժանանում է «BMI Award 2019» մրցանակին՝ «Տարվա ժամանակակից լատինական երգ» անվանակարգում՝  Ջեյ Բալվինի «Mi gente» անվամբ երգի կոմպոզիտոր լինելու համար։

## Սկավառակագրություն
* «MoveMeant» (2011)
* «Universe» (2014)
* «Rumba 2.0» (2020)
### Համագործակցություններ
* 2010` «She Owns the Night» - «Far East Movement»,
* 2010` «Like a G6» («RedOne» Remix) - «Far East Movement», Dev և The Cataracs,
* 2010` «Do It» - Lazee-ի հետ,
* 2010` «Hold Yuh» (Remix) -  «Gyptian»-ի և Նիքի Մինաժի հետ,
* 2010` «Sanford & Son» - Քուինսի Ջոնսի հետ,
* 2011` «Hula Hoop» - Ստելլա Մվանգիի հետ,
* 2011` «Sexy» - Լես Ջումոյի հետ,
* 2011` «Suavemente» - Պիտբուլի և Նայերի հետ,
* 2012` «Addicted» - DJ Assad-ի, Craig David-ի և Greg Parys-ի հետ,
* 2012` «Love 2 Party» - Celia-ի հետ,
* 2012` «Crazy 4 U» - Կարլ Վուլֆի հետ,
* 2012` «Sun in California» - Պիտբուլի հետ,
* 2013` «I Found A Way» - Werrason-ի հետ
* 2014` «Movin'» - Birdman-ի, KMC-ի, Caskey-ի հետ
* 2014` «Habibi (I Need Your Love)» - Shaggy-ի, Faydee-ի, Costi-ի հետ
* 2015` «Hasta Que Salga El Sol» - Dj Chino Farruko-ի հետ,
* 2015` «Baddest Girl in Town» - Պիտբուլի և Wisinի հետ
* 2015` «Te Quiero Mas» - Shaggy-ի, Don Omar-ի, Faydee-ի, Costi-ի, Farruko-ի հետ,
* 2015` «Picky» (Remix) - Ջոյ Մոնտանայի և Էյքոնի հետ
* 2016` «Balans» - Ալեքսանդրա Ստանի հետ,
* 2016` «Habibi» - Նատալյա Գորդիենկոյի հետ,
* 2016` «Le Temps Passe» - DJ Assad-ի, Dalvin-ի հետ,
* 2016` «Let Me Love You» - DJ Rebel-ի, Shaggy-ի հետ,
* 2016` «Turn Me On» - DJ Politique-ի հետ,
* 2016` «Bottoms Up» - Alexandra Joner-ի հետ,
* 2016` «Animals (Like an Animal)» - Lin C-ի, Joey Montana-ի հետ,
* 2017` «Kiss Kiss» - Ardian Pujubi-ի, DJ R'AN-ի, Big Ali-ի հետ,
* 2017` «Rockonolo» (Remix) - Diamond Platnumz-ի, Lumino-ի, Franko-ի հետ,
* 2017` «Se Fue» - Արաշի հետ,
* 2018` «Kwangu Njoo» - Vanessa Mdee-ի հետ,
* 2018` «Another Round» - Nicola Fasano-ի, Alex Guesta-ի, Պիտբուլի հետ,
* 2018` «Baila» - Aines Christian-ի հետ,
* 2018` «Come Closer» - Roberto Zambia-ի հետ
* 2018` «African Crew. La Magie» - Akuma-ի, Hanane-ի, Jaylann-ի հետ,
* 2018` «Coconut Lover» - Dogge Doggelito-ի և Anthony Sky-ի հետ,
* 2018` «Mr, Loverman»,
* 2019` «Claro Que Si» Juan Magán-ի, Yasiri-ի, Hyenas-ի հետ,
* 2019` «Claro Que Si» - JOSE AM-ի և LI4M Remix-ի, Yasiris X Juan Magan X Hyenas-ի հետ,
* 2019` «Hello»
* 2019` «Hello (Remix)» - Իուսսու Ն’Դուրի հետ,
* 2019` «Hello (Carnival Brain Remix)»
* 2019 «My Love»
* 2019 «I2I (Eye To Eye)»
* 2020 «Winners»
* 2020 «Plus Fortes (Mama)»
* 2020 «The One» (Feat. Klara Hammarström).
*2020 - *Take Back Your Life*, (Feat. Duguneh, Sha).
*2020 - *Take Back Your Life (Crystal Rock & Marc Kiss Remix)*, (Feat. Duguneh, Crystal Rock, Sha, Marc Kiss).
*2021 - *Just Like That*, (Feat. Mr P).
*2021 - *SOS*, (Feat. Lumino, Yekima, Danyka, Majoos, J. Tshimankinda, Christmas, Alesh, Demba).
*2021 - *Tayari*, (Feat. Diamond Platnumz, Sergei Baka).
* 2023 - *Chocola*, (Feat. Bayanni, Dawda).
* 2024 - *Oh Na Na*
* 2025 - *Mamadona*

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:21-րդ դարի երգիչներ
Կատեգորիա:Շվեդ երաժիշտներ
Կատեգորիա:Շվեդ երգիչներ